Visit Site
Recommended byColombia
కీలక బౌలర్లకు విశ్రాంతినిస్తే.. ముంబై ఇండియన్స్‌పై ఎఫెక్ట్ పడే ఛాన్స్ ఉంది. ఆ జట్టు జస్‌ప్రీత్ బుమ్రా సేవలను కోల్పోయే అవకాశం ఉంది. పేసర్లపై పనిభారం ఎంత మేర ఉందనే విషయమై బీసీసీఐ వివరాలను సిద్ధం చేస్తోంది. ఆసీస్‌తో టెస్టు సిరీస్‌కు భువీ దూరంగా ఉన్నాడు. కాబట్టి సన్‌రైజర్స్‌పై ప్రభావం పడే అవకాశం లేకపోవచ్చు. ‌బుమ్రాకు విశ్రాంతి కల్పించాలని ముంబై ఇండియన్స్‌తో బీసీసీఐ మాట్లాడనుంది. ఒకవేళ బుమ్రా ఫిట్‌గా ఉంటే.. కీలక మ్యాచ్‌ల్లో ఆడించి మిగతా మ్యాచ్‌ల్లో విశ్రాంతి ఇచ్చే అవకాశాలు కూడా ఉన్నాయి.
ఇలా చేయడం వల్ల ప్రయాణాల వల్ల అలసిపోకుండా ఉండటం సాధ్యపడుతుంది. కీలక బౌలర్లకు విశ్రాంతి ఇవ్వాలని కోహ్లి సూచించగా.. కెప్టెన్ నిర్ణయంతో ముంబై ఇండియన్స్ కెప్టెన్ రోహిత్ శర్మ విబేధించాడు. ముంబై జట్టు ఐపీఎల్ ప్లేఆఫ్ చేరితే.. బుమ్రాకు విశ్రాంతి ఇవ్వలేమని తేల్చి చెప్పాడు.
వరల్డ్ కప్‌ కోసం సన్నద్ధం కావడానికి ఆటగాళ్లకు ఐపీఎల్ సరైన వేదిక అని ఇటీవలే ధోనీ కూడా అభిప్రాయపడ్డాడు. పనిభారం పెరగకుండా చూసుకోవడం కూడా ముఖ్యమేనని మహీ అంగీకరించాడు.
ఆస్ట్రేలియాతో జరిగిన మూడో టెస్టులో విజయం తర్వాత బుమ్రా ప్రపంచంలోనే అత్యుత్తమ బౌలర్ అని కోహ్లి కొనియాడాడు. మెల్‌బోర్న్ టెస్టులో బుమ్రా 9 వికెట్లు తీశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.